CELEX: E2004J0001
Language: lt
Date: 2004-11-23 00:00:00
Title: 2004 m. lapkričio 23 d.  Teismo Sprendimas, Byloje E-1/04: Fokus Bank ASA prieš Norvegijos valstybę, atstovaujamą Skattedirektoratet (Mokesčių direktorato)  (Laisvas kapitalo judėjimas — dividendų apmokestinimas — išskirtinai Susitariančioje šalyje gyvenantiems akcininkams suteikiama mokesčio nuolaida — draudimas naudotis procedūrinėmis teisėmis kitose Susitariančiose šalyse gyvenantiems akcininkams)

23.2.2006   
            
            
               LT
            
            
               Europos Sąjungos oficialusis leidinys
            
            
               C 45/10
            
         
      TEISMO SPRENDIMAS
   
   2004 m. lapkričio 23 d.
   Byloje E-1/04: Fokus Bank ASA prieš Norvegijos valstybę, atstovaujamą Skattedirektoratet (Mokesčių direktorato)
   
      (Laisvas kapitalo judėjimas — dividendų apmokestinimas — išskirtinai Susitariančioje šalyje gyvenantiems akcininkams suteikiama mokesčio nuolaida — draudimas naudotis procedūrinėmis teisėmis kitose Susitariančiose šalyse gyvenantiems akcininkams)
   
   (2006/C 45/06)
   Byloje E-1/04 Fokus Bank ASA prieš Norvegijos valstybę, atstovaujamą Skattedirektoratet — Prašymas Teismui, pateiktas Frostating lagmannsrett (Frostating apeliacinio teismo) dėl laisvo kapitalo judėjimo EEE taisyklių aiškinimo, Teismas, sudarytas iš pirmininko ir teisėjo pranešėjo Carl Baudenbacher, teisėjų Per Tresselt ir Thorgeir Örlygsson, 2004 m. lapkričio 23 d. priėmė sprendimą, kurio rezoliucinė dalis yra tokia:
   
               1.
            
            
               Pagal EEE susitarimo 40 straipsnį draudžiami teisės aktai, pagal kuriuos konkrečioje Susitariančioje šalyje gyvenantiems akcininkams suteikiama dividendų mokesčio, mokamo toje Susitariančioje šalyje įsikūrusios įmonės, nuolaida, o toje šalyje negyvenantiems akcininkams tokia mokesčio nuolaida neteikiama. Tai, kad mokesčių mokėtojas, gyvenantis kitoje Susitariančioje šalyje, kuri pagal sutartį dėl mokesčių mokėjimo, pasirašytą su Susitariančiąja šalimi, kurioje gaunamai dividendai, įsipareigojo suteikti išskaičiuojamojo mokesčio nuolaidą, arba kad konkrečiu atveju mokesčių mokėtojui suteikiama arba bus suteikta išskaičiuojamojo mokesčio nuolaida, neturi jokios juridinės reikšmės.
            
         
               2.
            
            
               Tokiu atveju kaip šis, pagrindinėje byloje su EEE susitarimu nėra suderinama, kad Susitariančioji šalis, apskaičiuodama ir perskaičiuodama išskaičiuojamąjį mokestį, palaiko ryšius tiktai su distribucijos įmone ir nepraneša apie tai toje šalyje negyvenantiems akcininkams.